Nera Kristina Tuđman, unuka pokojnog predsjednika dr. Franje Tuđmana, kći Stjepana Tuđmana, prije tri dana, 19. ožujka 2017., vratila je člansku iskaznicu HDZ-a i ispisala se iz stanke.







Kao razlog istupanja iz stranke koju utemeljio i vodio njen djed navela je neslaganje s politikom vodstva stranke.

Matična organizacija Tuđmanove unuke bio je zagrebački HDZ, pa joj je Gradski odbor HDZ-a Zagreba na njezin zahtjev i dao ispisnicu iz članstva.

Pretpostavlja se kako je razlog njezina odlaska iz HDZ-a bila odluka Andreja Plenkovića i vodstva stranke o ratifikaciji Istanbulske konvencije.

Protiv Konvencije, naime, izjasnio se i njezin otac Stjepan Tuđman u pismu nekad istaknutih HDZ-ovaca vodstvu stranke, a kao saborski zastupnik HDZ-a protiv ratifikacije se izjasnio i njen stric Miroslav Tuđman.

Na stranačkim susretima Nera Tuđman najčešće se družila s Mariom Reiner, kćerkom atualnog potpredsjednika Hrvatskog sabora Željka Reinera.

Megy M. /foto:pxll